बोलीं- देशहित में कुछ कह दिया हो तो माफ करना, मेरे दिल में सबके लिए बहुत स्नेह है
Kangana Ranaut's birthday instagram video where she seeks forgiveness from her enemies. बॉलीवुड की क्वीन यानी कंगना रनोट का आज 36वां जन्मदिन है। इस खास मौके उन्होंने एक वीडियो शेयर किया है।
बॉलीवुड की क्वीन यानी कंगना रनोट का आज 36वां जन्मदिन है। इस खास मौके उन्होंने एक वीडियो शेयर किया है। इसमें वह उन सभी लोगों के प्रति आभार व्यक्त करती दिख रही हैं, जो उनसे प्यार करते हैं और उनके शुभचिंतक हैं। इसके अलावा उन्होंने अपने दुश्मनों का भी आभार जताया और उनसे माफी मांगती भी नजर आ रही हैं।
ग्रीन साड़ी में लगीं खूबसूरत
कंगना इस वीडियो में ट्रेडिशनल लुक में नजर आईं। उन्होंने ग्रीन साड़ी के साथ गोल्डन ज्वेलरी पहनी है जिसमें वह काफी सुंदर लग रही हैं। वीडियो में कंगना कहती हैं, 'आज अपने जन्मदिन के अवसर पर मैं अपने माता-पिता, अपने कुल देवी मां अंबिका जी और मेरे सारे गुरु, मेरे सारे प्रशंसक, शुभचिंतक, मेरा परिवार, दोस्त फैन्स सबके लिए आभार व्यक्त करती हूं'।
 दुश्मनों का जताया आभार 
कंगना आगे कहती हैं, 'मेरे शत्रुओं का भी आभार व्यक्ति करती हूं, जिन्होंने आज तक कभी मुझे आराम नहीं करने दिया। चाहे कितनी भी सफलता मिली, पर फिर भी मुझे सफलता के मार्ग पर तत्पर रखा, मुझे लड़ना-संघर्ष करना सिखाया...उनकी भी मैं हमेशा आभारी रहूंगी।
अपने बयानों के लिए भी माफी मांगी 
कंगना ने आगे कहा, 'दोस्तों मेरी विचारधारा बहुत सरल है, मेरा आचरण और सोच भी बहुत सरल है और मैं हमेशा ही सबका अच्छा चाहती हूं। इसके चलते अगर मैंने कभी किसी के लिए कुछ देशहित में या लार्जर पिक्चर के लिए मैंने किसी के लिए कुछ कहा हो और उनको उसका दुख हुआ हो ठेस लगी हो मैं उसके लिए भी क्षमा चाहती हूं। मेरे दिल में सभी के लिए केवल प्यार है। श्री कृष्ण के सौभाग्य से मुझे बहुत कुछ मिला है। मेरे मन में किसी के लिए दुर्भावना नहीं है'।
कंगना का वर्कफ्रंट 
बता दें, कंगना जल्द ही फिल्म 'चंद्रमुखी 2' में नजर आने वाली हैं। हाल ही में उन्होंने फिल्म की शूटिंग पूरी की है, जिसके बाद एक्ट्रेस ने फिल्म के को-एक्टर राघव लॉरेंस के लिए एक नोट भी लिखा था। उनकी फिल्म ‘इमरजेंसी’ भी रिलीज होने वाली है। इस फिल्म में कंगना ने दिवंगत प्रधानमंत्री इंदिरा गांधी का रोल प्ले किया है।
